Psalmus 28
Si psalmum "Ad te, Domine, levavi" quaeris, vide psalmum 25. Psalmus 28 (enumeratione Graeca psalmus 27 dictus) libri Psalmorum incipit superscriptione "David" et verbis "Ad te, Domine, clamabo" (sic in Nova Vulgata). Hic psalmus continet precationem auxilii et actionem gratiarum. Iohannes Calvinus, theologiae Reformationis fautor, sic argumentum psalmi descripsit: David postquam ope Domini ex ingentibus periculis ereptus fuerat, suo more primum quae inter angustias conceperat vota, deinde gratulaitonem et Dei laudes conscripsit, ut alios suo exemplo ad idem agendum adduceret. Probabile autem est de Saulis persequutionibus hic tractari.